《夏日同诸子宴郭鸿胪池亭分韵得凉字》
明代·胡应麟

背日山堂午，含风石径凉。閒来松桂下，各把芰荷觞。

地称南州隐，天容北海狂。坐深渔唱发，白眼对沧浪。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。